תוכן עניינים

[למידה חוץ כיתתית 1](#_Toc118106786)

[מטרות: 1](#_Toc118106787)

[מהלך המפגש: 2](#_Toc118106788)

[נספח 1: 7](#_Toc118106789)

[נספח 2: 9](#_Toc118106790)

# למידה חוץ כיתתית

שיעורי מדעים מבוססים על הרבה התנסויות של התלמידים בחדר המעבדה. עם זאת נושאים כמו אקולוגיה אינם ניתנים תמיד להמחשה רק בדרך של התנסות במעבדה אלא מצריכים שילוב של אמצעים אחרים. אחת הדרכים היא ליצור אירועים לימודיים מחוץ לכותלי הכיתה, כלומר לשלב למידה חוץ כיתתית.

רבים מסכימים כי יש לשלב את שילוב סביבת הלימוד החוץ כיתתית כחלק מובנה בתכנית ההוראה של מקצוע המדעים – מדע וטכנולוגיה בחטיבת הביניים, ויחד עם זאת לא רבים עושים זאת בפועל.

התייחסות לכל פעילות לימודית מחוץ לכותלי הכתה כאל למידה חוץ כיתתית תרחיב את מעגל האפשרויות של המורים. הבנה כי גם חצר בית הספר יכולה לשמש כסביבת לימוד יכולה להקטין חרדות , ולהרחיב את מרחב ההוראה – למידה אל מחוץ לכותלי הכיתה.

חשוב להבין כי "יציאה " מחוץ לכיתה אינה עומדת בפני עצמה אלא מהווה נדבך בהוראה של נושא , ומשולבת ברצף ההוראה רק במידה ויש בה משום ערך מוסף למה שיכול להילמד בכיתה .

מטרות:

* הבנת החשיבות של שימוש מושכל ומשמעותי בסביבת לימוד חוץ כיתתית
* זיהוי פוטנציאל לשילוב למידה חוץ כיתתית בתוכנית ההוראה הבית ספרית
* מיפוי אתרים מתאימים (מוזיאונים, גנים , ספארי, חצר בית הספר...)
* זיהוי אתרים מתאימים בסביבת בית הספר
* פיתוח מערך הוראה המשלב למידה חוץ כיתתית

**חומרי עזר:**

* תכניות הוראה של צוותי המורים המונחים
* רקע על למידה חוץ כיתתית (ראו דוגמאות בקישורים המצורפים)

[הצעות ללמידה חוץ כיתתית במוט נט](http://www.motnet.proj.ac.il/Apps/WW/page.aspx?ws=5dd54bfd-f1b8-4c5d-834a-1ddecb1c789b&page=b37cd78e-a8c2-4103-9526-5f053defe42d&fol=4b1a21ec-3607-47c4-879f-15d19070b3c0&code=4b1a21ec-3607-47c4-879f-15d19070b3c0)

[מאמר "למידה חוץ כיתתית " בקריאת ביניים](http://motnet.proj.ac.il/APPS/WW/page.aspx?ws=5dd54bfd-f1b8-4c5d-834a-1ddecb1c789b&page=b37cd78e-a8c2-4103-9526-5f053defe42d&fol=4b1a21ec-3607-47c4-879f-15d19070b3c0&code=4b1a21ec-3607-47c4-879f-15d19070b3c0&box=ed3c5b81-2b27-423e-a431-8d04188cb013&_pstate)

[המרכז לשילוב סביבת לימוד חוץ כיתתית](http://davidson.weizmann.ac.il/projects.php?cat=180&incat=160)

[מאמרים בנושא למידה חוץ כיתתית באאוריקה](http://www.matar.ac.il/eureka/newspaper17/OutsideLearning.asp)

[סביבות למידה בלתי פורמאליות- מצגת](http://edu.technion.ac.il/Courses/ProblemsInPhys2/galit/%D7%A1%D7%91%D7%99%D7%91%D7%95%D7%AA%20%D7%91%D7%A4_21.6.06.ppt)

[כתבה: לשם מה סיור לימודי ?](http://www.mutav.org.il/images/magazine1/20_22bamberger.pdf)

[הסיור הלימודי בטבע,](http://www.ramathanadiv-edu.org.il/images/mutav1.pdf) מוט"ב תש"ע

* דוגמאות למערכי הוראה

 [דוגמאות בחוברת :הוראה בסביבת הלימוד החוץ כיתתית](http://cms.education.gov.il/NR/rdonlyres/9F9FBDE8-CBE6-47E3-8A95-1DA9F21F5960/50559/Dugmaot.pdf)

מהלך המפגש:

1. התחלה מחוויה:
אפשרות א': התחילו מהתחברות לחוויות לימודיות של המורים במוזיאון, סיור, ביקור בספארי או בכל סביבה אחרת שאינה "חדר כיתה". מה הפך את הלמידה לחוויתית?
לא חייבים לחבר את זה למסגרת של לימודים, הכוונה להדגיש את החוויה מחד ואת הלמידה בסביבה שאינה מוגדרת כ"כיתה".

אפשרות ב': פעילות חוץ כיתתית- בחצר בית הספר או בסביבה אחרת שתבחר על ידי המדריך .
יש לבחור סביבה רלוונטית לתכנים אותם מלמד הצוות (באחת משכבות הגיל ) בסמיכות למועד המפגש. קבעו להיפגש עם הצוות באתר אותו בחרתם ובצעו אתם פעילות לימודית.
בחרו פעילות הקשורה לנושא ומזמנת / מחייבת פעילות בסביבה זו. כלומר, ביצוע הפעילות בסביבה יהפוך אותה למשמעותית יותר.

1. למידה חוץ כיתתית – כמורה ו/או כלומד:
התייחסות אישית ללמידה חוץ כיתתית במסגרת לימודים או כמורים.
מורים שלא שילבו למידה חוץ כיתתית במהלך ההוראה שלהם שיתייחסו להתנסות כלומדים.

במידה ובחרתם לפתוח באפשרות ב', כוונו את השיח להתנסות זאת וקשרו גם להתנסויות קודמות.
דוגמה לנקודות להתייחסות:

* באיזה הקשר נעשתה הפעילות?
* האם הרגישו שאכן הפעילות בחוץ הייתה חיונית ( או ניתן היה ללמוד את הנושא בין כותלי הכיתה)?
* האם הלמידה הייתה משמעותית?

[מחקרים](http://www.outlab.ie/forums/documents/the_value_of_school_science_review_march_2006_87320_141.pdf) מצביעים על כך שתלמידים זוכרים בצורה חוויתית ולאורך שנים פעילויות שנעשו מחוץ לכתה . אך האם הלמידה הייתה משמעותית? האם לא ניתן היה לנצל את הזמן בצורה טובה יותר בכיתה?
אלו שאלות שצריכות ללוות את הבחירה בפעילות ואת אופן השילוב של הסביבה החוץ כיתתית ברצף ההוראה.

1. בחינה של תפיסה / עמדה : מהי למידה חוץ כיתתית בשבילי?
 שאלה זו נועדה לבחון את התפיסה של המורים.
 הכוונה להסתכל לא רק על עצם היציאה מחוץ לכותלי הכיתה אלא לתפיסה שהלמידה כוללת גם מרכיבים של הכנה וסיכום בתוך הכיתה, וכן פעילות מובנית במהלך הפעילות מחוץ לכיתה.
כמו כן מעניין לבחון מהי לתפיסת המורים "סביבה של למידה חוץ כיתתית".
הצעה לפעילות עם המורים : קחו תמונה שיש בה מסר הקשור ללמידה חוץ כיתתית גזרו אותה לחלקים לא סימטריים - קבלתם למעשה פאזל. תנו לכל מורה חלק מהפאזל ובקשו לרשום (בחלקו האחורי של החלק שקיבלו) השלמה למשפט "למידה חוץ כיתתית בשבילי היא......" . אחרי שכל מורה רשם, הנחו אותם לדרך ההצגה: כל מורה מציג את מה שכתב, המורים האחרים יכולים רק לשאול שאלות לגבי מה שנאמר.
בסיום הסבב בקשו מהם להרכיב את הפאזל.

בכתבה שפורסמה ב"קריאת ביניים" – למידה חוץ כיתתית, מתייחסים ד"ר י. בן חור ופרופ' נ. אוריון למושג ["סביבת לימוד חוץ כיתתית"](http://stwww.weizmann.ac.il/tech-center/mot-net/kriat-beinaim/gilayon4/23-25.pdf) :



יש הרואים רק בפעילויות לימודיות המתרחשות בשטח הפתוח או בסביבה טבעית, למידה חוץ כיתתית. במערך הדרכה זה אנו מאמצים את תפיסתם המושג של בן חור ואוריון.

1. בחירה של אחד הנושאים שילמדו במהלך השנה ומיפויו, לצורך זיהוי תכנים המזמנים שילוב של למידה מחוץ לכיתה .
לדוגמה : בנושא אקולוגיה – פעילות להכרות עם גורמים ביוטיים ואביוטיים
 בנושא אנרגיה – מיפוי של שימוש בדודי שמש ו/ או לוחות סולריים באזור
 המגורים, ביקור באתר של חברת חשמל.
 בנושא רבייה - פעילות בגן חי

במיפוי של הנושא יש לזהות:
 מושגים/ עקרונות מרכזיים שיש להם ביטוי ממשי בסביבה (כמו: גורמים ביוטיים ואביוטיים)
תופעות / תהליכים שניתן לראותם במקום התרחשותם (כמו: חיזור, מעקב אחרי סביבה לאורך עונות השנה)
מיומנויות שניתן להבנות / ליישם מסביבה החוץ כיתתית (כמו: תצפית, שאילת שאלות, איסוף נתונים בחלק מתהליך חקר, מיומנויות חברתיות)

1. בחירה של אזור הפעילות החוץ כתית תוך בחינת מידת ההתאמה שלו לתכנים.
במידה והצוות מתנסה פעם ראשונה עם שילוב למידה מחוץ לכיתה ו/או כאשר חשים התנגדות מומלץ להתחיל עם סביבה קרובה / מוכרת: חצר בית הספר , שדה בור הנמצא בסמוך לבית הספר, גן חי הנמצא בסביבה, מוזיאון (סביבה "סגורה" שאולי פחות תרתיע מבחינת ניהול הקבוצה).
2. הצגה של יחידת הוראה המשלב פעילות חוץ כתית ובחינה של מרכיבי היחידה. ביחידת הוראה נכונה יש שלושה מרכיבים עיקריים:
* שיעור/י הכנה בו התלמידים מכירים מושגים / עקרונות תהליכים בהם יעשה שימוש במהלך הפעילות החוץ כיתתית (היבטים קוגניטיביים)
כמו כן יש להתייחס לפני הפעילות מחוץ לכתה להיבטים פסיכולוגיים וגיאוגרפיים- ראו הרחבה בנספח 1 וכן ברשימה של חומרי העזר.
* שיעור בסביבה החוץ כיתתית ,ראו דוגמה לדף הוראות לתלמידים [בקישור המצורף](http://cms.education.gov.il/NR/rdonlyres/17E2834A-F99C-42F1-A99D-2D41C831E1A4/45138/lemida_30_35.pdf)
* שיעור המסכם את הפעילות וממשיך את רצף ההוראה – למידה- הערכה של הנושא. בנספח 2 תמצאו התייחסות להקשרים אלו.

* יש להדגיש בפני המורים כי השיעורים הנערכים בכתה ומהווים כעין "מסגרת" לשיעור מחוץ לכתה, הם חלק מרצף מערכי השיעור המתוכנן. השינוי מתבטא בחיבורים שיש לעשות עם הפעילות המתקיימת מחוץ לכתה.
* לא תמיד תמצאו בדוגמאות מרכיבים של הערכה . חשוב להפנות את תשומת לב המורים לכך ולהתייחס לחשיבות של שילוב הערכה בתכנון של יחידת ההוראה.
* הפעילות מזמנת דיון מטה קוגניטיבי. דוגמאות לשאלות:
מה תרמה הפעילות מחוץ לכתה להבנה של המושגים?
האם יש מושגים / תופעות שלא הובהרו בעזרת הפעילות ? מדוע?
1. תכנון של יחידת הוראה בהקשר לנושא שנבחר ובהתאם למושגים /תהליך / תופעה שזוהו כמזמנים פעילות מחוץ לכתה.

נספח 1:

שיעור הכנה בכיתה – הקטנת מרחב הזרות בהקשר לנושא בו מתוכנן שילוב של למידה מחוץ לכיתה.
[מקור](http://cms.education.gov.il/NR/rdonlyres/17E2834A-F99C-42F1-A99D-2D41C831E1A4/45140/lemida_36_38.pdf)



 

נספח 2:

שילוב הלמידה מחוץ לכיתה במערך הכללי של הוראה – למידה של נושא
[מקור](http://cms.education.gov.il/NR/rdonlyres/17E2834A-F99C-42F1-A99D-2D41C831E1A4/45142/lemida_39_45.pdf)

